Nolikuma 3.pielikums
ID Nr.  BKUS 2026/43
LĪGUMS
____.daļā
Rīgā,							                   Datums skatāms laika zīmogā
Valsts sabiedrība ar ierobežotu atbildību “Bērnu klīniskā universitātes slimnīca”, reģistrācijas Nr. 40003457128 (turpmāk – Pasūtītājs), kuru saskaņā ar (pilnvarojumu) pārstāv ________ no vienas puses, un
_______ reģistrācijas Nr.  _______, kuru saskaņā ar (pilnvarojums), pārstāv ________ (Piegādātājs) no otras puses, 
turpmāk kopā - Puses, bet katrs atsevišķi – Puse,
[bookmark: _Hlk159924991]pamatojoties uz iepirkuma “Tualetes papīra, roku dvieļu un citu papīra saimniecības līdzekļu piegāde”, iepirkuma identifikācijas numurs BKUS 2026/43 (turpmāk – Iepirkums), rezultātiem, noslēdz līgumu (turpmāk – Līgums) par tālāk norādīto:
1. LĪGUMA PRIEKŠMETS UN TERMIŅŠ
1.1. Pasūtītājs pasūta un iegādājas, bet Piegādātājs apņemas piegādāt Pasūtītājam papīra saimniecības līdzekļus (turpmāk – Prece) atbilstoši Tehniskajai specifikācijai (Līguma 1.pielikums) un Finanšu piedāvājumam (Līguma 2.pielikums) (turpmāk – Piedāvājums).
1.2. Ar kvalitatīvu Preci Līguma ietvaros saprotama Prece, saprotama ir  jauna un nelietota Prece, kas atbilst Līguma noteikumiem, Tehniskajai specifikācijai, Piedāvājumam un spēkā esošajiem normatīvajiem aktiem.
1.3. Preces piegādes vieta – VSIA “Bērnu klīniskā universitātes slimnīca”, Vienības gatvē 45, Rīgā. 
1.4. Ar kvalitatīvu, Līguma prasībām atbilstošu Preci un tā piegādi Līguma ietvaros, saprotama ir  jauna un nelietota Prece, kas atbilst Līguma noteikumiem, Tehniskajai specifikācijai un spēkā esošajiem normatīvajiem aktiem.
1.5. [bookmark: _Hlk231849276]Piegādātājs nodrošina, ka Līguma izpildē netiks piegādātas Krievijas Federācijas un Baltkrievijas Republikas izcelsmes Preces.
1.6. Piegādātājs, parakstot Līgumu, apliecina, ka viņš ir pienācīgi iepazinies ar Pasūtītāja prasībām, Preci un tās apjomu, un atsakās saistībā ar to izvirzīt jebkāda satura iebildumus vai pretenzijas.
1.7. Līgums stājas spēkā ar tā noslēgšanas brīdi un ir spēkā līdz Pušu saistību pilnīgai izpildei. Preces izgatavošana, piegāde un uzstādīšana tiek veikta līdz īsākajiem no šiem gadījumiem, atkarībā no tā kurš no nosacījumiem iestājas pirmais:
1.7.1. Līguma termiņš ir saniedzis 24 (divdesmit četrus) mēnešus no Līguma spēkā stāšanas dienas;
1.7.2. vai līdz Līguma summas apguvei.
1.8. [bookmark: _Hlk176168923]Gadījumā, ja 12 mēnešu laikā Līguma summa nav apgūta, Puses ir tiesīgas pagarināt Līguma darbības termiņu līdz 12 mēnešiem. 
2. LĪGUMA SUMMA, CENA UN SAMAKSAS KĀRTĪBA
2.1. Līguma summa ir EUR ________(_____ euro)  bez pievienotā vērtības nodokļa (turpmāk – PVN) (turpmāk – Līguma summa). PVN tiek piemērots spēkā esošo normatīvo aktu noteiktajā kārtībā un apmērā. 
2.2. Ja Līguma darbības laikā Pasūtītājs nav izlietojis visu Līguma summu, Piegādātājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā.
2.3. Piedāvājumā norādītā Preces vienas vienības cena (turpmāk – Preces cena) ir cena, par kādu Piegādātājs piegādā Preci Līguma darbības laikā. Preces cenā ir iekļautas visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, Preces piegāde, izkraušanu,  darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņas, sadārdzinājuma risks u.c. tiešās un pieskaitāmās izmaksas.
2.4. Pasūtītājs samaksu par piegādāto Preci veic 30 (trīsdesmit) dienu laikā pēc Preces piegādes saskaņā ar abpusēji parakstītu pavadzīmi-rēķinu (turpmāk – Pavadzīme). Ja Pasūtītājs ir aprēķinājis līgumsodu, tas ir tiesīgs ieturēt līgumsoda summu no apmaksājamās rēķina summas Līgumā noteiktajā kārtībā.
2.5. Piegādātājs Pavadzīmē norāda Pasūtītāja piešķirto Līguma numuru, Preces nosaukumu, pozīciju no Tehniskās specifikācijas, Piegādātāja preces artikula numuru/kodu, Preces daudzumu, Preces cenu un kopējo summu, Preces piegādes adresi un atlaidi, ja tāda tiek piemērota.
2.6. Ja Pavadzīmē nav norādīta Līgumā noteiktā informācija, Līgumā norādītā Pasūtītāja pilnvarotā persona (turpmāk – Pasūtītāja pārstāvis) veic piezīmes Pavadzīmē, neparakstot to. Par konstatētajām nepilnībām Pasūtītājs rakstveidā paziņo Piegādātājam par Pavadzīmes neatbilstību. Līgumā norādītā Piegādātāja pilnvarotā persona (turpmāk – Piegādātāja pārstāvis) pēc informācijas par Pavadzīmes neatbilstību saņemšanas dienas trīs darba dienu laikā sagatavo atbilstošu Pavadzīmi un atkārtoti iesniedz Pasūtītājam. Pasūtītājs neveic norēķinu ar Piegādātāju līdz atbilstošas Pavadzīmes sagatavošanai un iesniegšanai Pasūtītājam. Šādā gadījumā Līgumā noteiktais samaksas termiņš tiek skaitīts no dienas, kad Pasūtītājs saņēmis atbilstošu (precizētu) Pavadzīmi.
2.7. Par samaksas dienu tiek uzskatīta diena, kad Pasūtītājs veicis naudas pārskaitījumu uz Piegādātāja Līgumā norādīto bankas norēķina kontu. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
3. PRECES PASŪTĪŠANAS, PĀRVADĀŠANAS UN PIEGĀDES KĀRTĪBA
3.1. Tehniskajā specifikācijā un Piedāvājumā norādītie Preču apjomi ir aptuvenie orientējošie apjomi. Pasūtītājs atbilstoši savām vajadzībām Līguma ietvaros pasūta nepieciešamo Preces daudzumu. Pasūtītājam nav pienākums iegādāties visu Tehniskajā specifikācijā un Piedāvājumā norādīto Preču apjomu attiecīgajā pozīcijā, un Piegādātājs šajā sakarā nav tiesīgs celt jebkāda veida pretenzijas.
3.2. Pasūtītājs Līguma izpildes laikā ir tiesīgs neizlietot visu Tehniskajā specifikācijā norādīto Preču apjomu, ir tiesīgs attiekties no attiecīgās Preces iegādes, kā arī ir tiesīgs palielināt vai samazināt Tehniskajā specifikācijā norādīto Preču apjomus, un Piegādātājs šajā sakarā nav tiesīgs celt jebkāda veida pretenzijas.
3.3. Pasūtītājam ir tiesības Līguma darbības laikā pasūtīt arī citas preces, kas atbilst Tehniskās specifikācijas mērķim. Šādu papildu preču kopējā vērtība nedrīkst pārsniegt 10 procentus no sākotnējās Līguma summas un jebkurā gadījumā nedrīkst pārsniegt normatīvajos aktos par publisko iepirkumu noteikto maksimāli pieļaujamo līguma grozījumu finansiālo vērtību.
3.4. [bookmark: _Hlk52388374]Pasūtītāja pārstāvis piesaka Preces piegādi, nosūtot Piegādātāja pārstāvim pieprasījumu (turpmāk – Pieprasījums) uz Piegādātāja pārstāvja elektroniskā pasta (e-pasta) adresi, un telefoniski informējot Piegādātāja pārstāvi par Pieprasījuma nosūtīšanu.
3.5. Pieprasījumu veic Pasūtītāja pārstāvis, Pieprasījumā norādot:
3.5.1. Preces nosaukumu un pozīciju no Tehniskās specifikācijas;
3.5.2. Preces daudzumu;
3.5.3. Preces piegādes adresi;
3.5.4. Citu informāciju, ja nepieciešams.
3.6. Piegādātājs vienas darba dienas laikā apstiprina saņemto Pieprasījumu un tajā norādītās Preces piegādes laiku.
3.7. Piegādātājs piegādā Preci Pasūtītāja norādītajā adresē piecu darba dienu laikā no Pieprasījuma nosūtīšanas dienas vai pēc Pušu iepriekš rakstiski saskaņota Preču pasūtīšanas-saņemšanas grafika. Piegādātājs nodrošina Preces piegādi darba dienās no plkst. 08.00 līdz plkst. 16.00 Pasūtītāja norādītajā vietā.
3.8. [bookmark: _Hlk52441032]Piegādātājs divas darba dienas pirms Preces piegādes saskaņo (telefoniski vai e- pastā) ar Pasūtītāja pārstāvi Preces piegādes laiku un vietu.
3.9. Piegādātājs ne vēlāk kā trīs darba dienas pirms Preces piegādes termiņa iestāšanās informē Pasūtītāju par objektīviem apstākļiem (tādi apstākļi kas nav atkarīgi no Piegādātāja rīcības), kas kavē Preces piegādi termiņā. Pasūtītājs, izvērtējot Piegādātāja sniegto skaidrojumu, ir tiesīgs noteikt citu Preces piegādes termiņu.
3.10. Prece uzskatāma par piegādātu ar Pavadzīmes abpusēju parakstīšanu, kurai ir pievienota Preces lietošanas instrukcija (ja attiecināms) valsts valodā, un Pasūtītāja pārstāvis ir pārbaudījusi piegādātās Preces atbilstību un kvalitāti saskaņā ar Līguma noteikumiem.
3.11. Piegādātājs ir atbildīgs par piegādājamās Preces nejaušas, pilnīgas vai daļējas bojāejas vai bojāšanās risku līdz Pavadzīmes abpusējai parakstīšanai.
3.12. [bookmark: _Toc336440082]Pasūtītājs ir tiesīgs pirms pieņemšanas pārbaudīt Preci, nepieņemt to, neparakstīt Pavadzīmi, ja Prece neatbilst Pavadzīmē norādītajam, ja Prece nav kvalitatīva vai ir Līguma noteikumiem, Tehniskajai specifikācijai un Piedāvājumam neatbilstoša. Šajā punktā noteiktajā gadījumā Piegādātājs par saviem līdzekļiem un resursiem divu darba dienu laikā piegādā kvalitatīvu un Līguma noteikumiem atbilstošu Preci.
3.13. Piegādātās Preces kvalitātei ir jāatbilst Preces ražotāja noteikumiem. Prece tiek piegādāta tai atbilstošā, higiēniskā transporta iepakojumā uz kura norādīts preces nosaukums, ražotāja un piegādātāja precei piešķirts artikula numurs/kods (kurš atbilst Piegādātāja preču pavaddokumentos norādītajam) un iepakojumā esošo vienību skaits.
3.14. Ja pēc Pavadzīmes abpusējas parakstīšanas Pasūtītājs konstatē, ka piegādāta Līguma noteikumiem neatbilstoša Prece, Pasūtītājs nosūta Piegādātājam rakstveida pretenziju uz Līgumā norādīto e-pasta adresi un uzaicina Piegādātāju Pasūtītāja norādītā adresē un termiņā ierasties sagatavot defekta aktu par konstatētajiem trūkumiem (turpmāk – Defekta akts). Piegādātāja neierašanās gadījumā Pasūtītājs sagatavo Defekta aktu bez Piegādātāja klātbūtnes un nosūta sagatavoto Defekta aktu Piegādātāja pārstāvim. Piegādātājs divu darba dienu laikā pēc Defekta akta sagatavošanas par saviem līdzekļiem atkārtoti piegādā Līguma noteikumiem atbilstošu Preci.
3.15. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt neatkarīgu ekspertu, kura slēdziens ir saistošs abām Pusēm. Izdevumus par eksperta slēdzienu sedz vainīgā Puse.
3.16. Piegādātājs sedz Pasūtītājam visus zaudējumus, kas radušies ar nekvalitatīvas vai Līguma noteikumiem neatbilstošas Preces piegādi.
4. PRECES KVALITĀTE UN GARANTIJA
4.1. Piegādātājs piegādā Preci iepakojumā, kas nodrošina Preces saglabāšanu, pārvadāšanu un uzglabāšanu, atbilstoši Preces ražotāja noteiktām prasībām un spēkā esošiem normatīvajiem aktiem.
4.2. Prece ir individuāli iesaiņota (ja Preces ražotājs nav noteiks citādāk), ir marķēta ar ražotāja firmas zīmi, preces kodu, un tai pievienota lietošanas instrukcija latviešu valodā (ja tāda ir nepieciešama atbilstoši Preces veidam) atbilstoši spēkā esošajiem normatīvajiem aktiem. Piegādātājs pēc Pasūtītāja pieprasījuma iesniedz Preces atbilstības deklarāciju vai citu ražotāja apliecinājumu. Ja normatīvie akti prasa Preces atbilstības apliecināšanai izsniegt CE sertifikātu, Piegādātājs to pievieno Preces pavaddokumentiem.
4.3. Piegādātājs garantē, ka Prece atbilst Līguma noteikumiem un ir derīga lietošnai, un Preces izmantošana, atbilstoši tās uzdevumiem, nenodara kaitējumu cilvēka veselībai un dzīvībai.
4.4. Precei ir jābūt ar ražotāja noteikto derīguma termiņu (ja tas ir piemērojams). Piegādātājs nodrošina, ka piegādes brīdī Preces atlikušais derīguma termiņš ir ne mazāks kā 80 procenti no kopējā ražotāja noteiktā derīguma termiņa vai ne mazāk kā 12 mēneši, atkarībā no tā, kurš periods ir ilgāks.
4.5. Piegādātājs garantē un atbild par Preces kvalitāti visā tās ražotāja noteiktajā derīguma termiņā, ar nosacījumu, ka Pasūtītājs to uzglabā un lieto atbilstoši Preces lietošanas noteikumiem.
4.6. Pasūtītājs garantijas laikā Preci uzglabā un lieto atbilstoši Preces lietošanas noteikumiem.
4.7. Ja Pasūtītājs Preces garantijas laikā konstatē, ka Precei ir defekti, Pasūtītājs sagatavo rakstveida pretenziju un nosūta to Piegādātāja pārstāvim.
4.8. Ja Pasūtītājs Preces kvalitātes nodrošināšanas periodā konstatē, ka piegādātā Prece neatbilst Līguma (t.sk. TS) noteikumiem, Piegādātājs divu darba dienu laikā no rakstveida pretenzijas saņemšanas dienas, bez Pasūtītāja papildu izmaksām, veic nekvalitatīvās Preces aizvietošanu ar kvalitatīvu Preci.
4.9. Konstatējot Preces neatbilstību, Pasūtītājs ir tiesīgs fiksēt trūkumus (piemēram, ar fotoattēlu un/vai Defekta aktu), nosūtot šo informāciju Piegādātājam. Piegādātājam ir tiesības ierasties uz vietas, lai pārbaudītu neatbilstību, par to iepriekš paziņojot Pasūtītājam.

5. PUŠU TIESĪBAS UN PIENĀKUMI
5.1. Pasūtītājs:
5.1.1. pieņem piegādāto Preci, ja tā atbilst pasūtījumam;
5.1.2. pieņem piegādāto Preci, ja tā piegādāta saskaņā ar Pieprasījumu un Līguma noteikumiem;
5.1.3. veic Piegādātāja Preces piegādes grafika saskaņošanu un apstiprināšanu;
5.1.4. samaksā par pieņemtu Līguma prasībām atbilstošu, kvalitatīvu Preci Līgumā noteiktajā kārtībā;
5.1.5. Līgumā noteiktajā kārtībā ir tiesīgs palielināt vai samazināt Preces apjomu, un veidu;
5.1.6. ir atbildīgs par to, lai Līguma kopējā summa netiktu pārsniegta visā Līguma darbības laikā.
5.2. Piegādātājs:
5.2.1. pirms Preces piegādes saskaņo ar Pasūtītāju ar Preces piegādi saistītos visus nepieciešamos jautājumus (organizatoriskie u.c. jautājumi), t.sk., plānotās Preces piegādes izmaksas un pieejamo Līguma summas daļu. Ja Piegādātājs pirms Preces piegādes konstatē, ka plānotā piegāde pārsniegs Līguma summu (saskaņā ar Pasūtītāja sniegto informāciju), tas nekavējoties par to informē Pasūtītāju un neuzsāk Preces piegādi.
5.2.2. pārdod, piegādā Līguma noteikumiem atbilstošu, kvalitatīvu Preci saskaņā ar Līguma noteikumiem un Pieprasījumu;
5.2.3. pēc Pasūtītāja pieprasījuma iesniedz Preces un ar tās piegādi saistītos dokumentus un informāciju;
5.2.4. [bookmark: _Hlk52396050]transportējot Preci nodrošina pilnīgu tās drošību pret iespējamiem bojājumiem;
5.2.5. Līguma prasībām neatbilstošas vai nekvalitatīvas Preces piegādes gadījumā to piegādā atkārtoti par saviem līdzekļiem atbilstošā kvalitātē un atbilstoši Līguma prasībām;
5.2.6. sedz visus zaudējumus, kas radušies ar nekvalitatīvas Preces piegādi; 
5.2.7. atbild par Preces atbilstību Latvijas Republikas un Eiropas Savienības spēkā esošo normatīvo aktu prasībām;
5.2.8. katru reizi, kad saskaņo Preces piegādi, informē Pasūtītāju par Līguma summas atlikumu;
5.2.9. pamatojoties uz Pasūtītāja sniegto informāciju, seko līdzi nepieciešamās summas pieejamībai un nekavējoties informē Pasūtītāju par risku pārsniegt Līguma summu;
5.2.10. piegādā Preci tikai Līguma summas robežās un neveic piegādi, ja tās vērtība pārsniedz atlikušo Līguma summu, saskaņā ar Līgumā noteikto kārtību.
6. PUŠU MANTISKĀ ATBILDĪBA
6.1. Ja Pasūtītājs neievēro Līgumā noteikto Preces samaksas termiņu atbilstoši Līguma noteikumiem, Piegādātājs ir tiesīgs piemērot Pasūtītājam līgumsodu 0.1 (nulle komats viens) procenta no termiņā nesamaksātās summas par katru kavējuma dienu, bet ne vairāk kā 10 procentus no termiņā nesamaksātās summas. Pasūtītājs līgumsodu samaksā 10 darba dienu laikā no Piegādātāja rēķina saņemšanas dienas.
6.2. Ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs piemērot Piegādātājam līgumsodu 0.1 (nulle komats viens) procenta no termiņā nepiegādātās Preces summas par katru kavējuma dienu, bet ne vairāk kā 10 procentus no termiņā nepiegādātās Preces summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas.
6.3. Ja Piegādātājs piegādājis nekvalitatīvu Preci, par ko ir nosūtīta rakstveida pretenzija vai sastādīts defektu akts, Pasūtītājs ir tiesīgs aprēķināt Piegādātājam līgumsodu EUR 200 par katru konstatēto gadījumu. Līgumsodu Piegādātājs samaksā 10 darba dienu laikā no Pasūtītāja rēķina nosūtīšanas dienas.
6.4. Par konfidenciālās informācijas izpaušanu, ja to izdarījusi Puse, tās darbinieki, Puse ir tiesīga prasīt otrai Pusei līgumsodu EUR 150 par katru konstatēto gadījumu. Puse līgumsodu samaksā 10 darba dienu laikā no rēķina nosūtīšanas dienas.
6.5. Ja Piegādātājs vienpusēji izbeidz Līgumu, izņemot gadījumus, kad Pasūtītājs kavē samaksu par Precēm ilgāk par 30 dienām vai ir iestājusies nepārvarama vara, Pasūtītājs ir tiesīgs aprēķināt Piegādātājam līgumsodu 10 procentus no Līguma summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
6.6. Izbeidzot Līgumu saistībā ar Piegādātāja būtiskiem pārkāpumiem, kas paredz līgumsoda piemērošanu, Pasūtītājs ir tiesīgs aprēķināt Piegādātājam līgumsodu 10 procentus no Līguma summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
6.7. Līgumsoda samaksa neatbrīvo Puses no turpmākās Līguma saistību izpildes un zaudējumu (ja tādi ir radušies) atlīdzināšanas.
6.8. Pasūtītājs ir tiesīgs Piegādātājam aprēķināto līgumsodu ieturēt no aprēķinātā Preces piegādes rēķina vai gala maksājuma, un Piegādātājs nav tiesīgs celt jebkāda veida pretenzijas šajā sakarā.
6.9. Ja Līgumā noteikto termiņu neievērošanas vai nekvalitatīvi piegādātas Preces rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā.
6.10. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
6.11. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
7. GROZĪJUMU VEIKŠANA UN LĪGUMA IZBEIGŠANA
7.1. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses, un tie nav būtiski grozījumi attiecībā pret sākotnējā līguma nosacījumiem.
7.2. Pasūtītājam ir tiesības veikt Līguma grozījumus, nemainot Līguma vispārējo raksturu, veidu un mērķi, tikai un vienīgi normatīvajos aktos par publisko iepirkumu noteiktajos gadījumos un kārtībā. Grozījumi ir pieļaujami, ja tie atbilst vienam no šādiem gadījumiem: 
7.2.1. grozījumi ir nebūtiski;
7.2.2. grozījumi ir būtiski, bet ir radušies objektīvu apstākļu dēļ, kurus Pasūtītājs, rīkojoties pienācīgi, nevarēja paredzēt (piemēram, nepieciešamība veikt papildu piegādes tehnisku vai ekonomisku iemeslu dēļ);
7.2.3. grozījumi paredz papildu Preces piegādi, ja to nepieciešams veikt no sākotnējā Piegādātāja, jo Preces aizvietošana ar citu Preci vai Piegādātāja nomaiņa radītu Pasūtītājam ievērojamas izmaksas vai tehnisku nesavietojamību.
7.3. Ja Līguma izpildes laikā ir veikti Līgumā atļautie grozījumi, Puses ir tiesīgas pagarināt Preces vai Līguma izpildes termiņu proporcionāli veikto grozījumu apmēram, ievērojot iepirkumu regulējošo normatīvo aktu prasības.
7.4. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
7.5. [bookmark: _Hlk15245448][bookmark: _Ref367863386][bookmark: _Hlk15245468]Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
7.5.1. Piegādātājs trīs reizes nav ievērojis Līgumā noteikto Preces piegādes termiņu, par ko ir nosūtītas trīs pretenzijas;
7.5.2. Piegādātājs trīs reizes nepiegādā Preci atbilstoši Līguma noteikumiem, par ko Pasūtītājs sastādījis un nosūtījis Piegādātājam trīs pretenzijas;
7.5.3. Piegādātājs ir piegādājis Krievijas Federācijas un Baltkrievijas Republikas izcelsmes Preces;
7.5.4. [bookmark: _Hlk15245606]Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku citādi prettiesiski rīkojies;
7.5.5. Piegādātājs Pasūtītājam nodarījis zaudējumus;
7.5.6. iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
7.5.7. Līgumu nav iespējams izpildīt tādēļ, ka pret Piegādātāju ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, un/vai Piegādātājs ir iegādājies preces vai pakalpojumus no tādas fiziskas vai juridiskas personas (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
7.5.8. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
7.5.9. Līguma izpildes laikā uzraugošā iestāde ir konstatējusi ar konkurenci saistītu pārkāpumu, ir piemērojusi Piegādātājam sodu, un tas ir stājies spēkā.
7.6. [bookmark: _Hlk212129329]Piegādātājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums pārsniedz 30 dienas.
7.7. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz 30 dienas iepriekš.
7.8. Ja Līgums tiek izbeigts sakarā ar konkurences pārkāpumu konstatēšanu (kā norādīts Līgumā), Pasūtītājs ir tiesīgs piemērot Piegādātājam līgumsodu – faktiski saņemtās Preces vērtību naudas izteiksmē – par periodu no pārkāpuma konstatēšanas līdz brīdim, kad uzraugošās iestādes lēmums ir stājies spēkā.
7.9. Līgumā noteiktajos gadījumos Līgums uzskatāms par izbeigtu septītajā dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai piektajā darba dienā, ja paziņojums parakstīts ar drošu elektronisko parakstu un nosūtīts uz Līgumā norādīto elektroniskā pasta adresi.
7.10. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Līguma noteikumiem) ne vēlāk kā līdz Līguma izbeigšanas dienai.
8. NEPĀRVARAMA VARA
8.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
8.2. 
Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz trīs darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ.
8.3. Puse zaudē tiesības atsaukties uz nepārvaramas varas apstākļiem, ja tā nav ievērojusi Līgumā noteiktos paziņošanas noteikumus.
8.4. Ja nepārvaramas varas dēļ Līguma izpilde aizkavējas ilgāk par 30 dienām, Puses ir tiesīgas vienpusēji izbeigt Līgumu, par to rakstveidā brīdinot otru Pusi piecas darba dienas iepriekš.
8.5. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
9. DATU AIZSARDZĪBAS UN KONFIDENCIALITĀTES NOTEIKUMI
9.1. Līguma izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
9.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
9.3. Pēc Pasūtītāja pieprasījuma Piegādātājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līgumā noteiktos pienākumus.
9.4. Pusēm ir pienākums ievērot tiesību aktu prasības personas datu aizsardzības jomā.
9.5. Piegādātājs apņemas informēt savus darbiniekus, kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt Pasūtītāja tīmekļvietnē.
9.6. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Piegādātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
9.7. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības. 
9.8. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
9.9. Piegādātājs nodrošina informācijas konfidencialitātes noteikumu izpildi no jebkuru trešo personu puses, ko Piegādātājs piesaistījis Līguma izpildē.
9.10. Puse atlīdzina jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu attiecībā konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
10. VISPĀRĪGIE NOTEIKUMI
10.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc Pasūtītāja piekritības un izskatāms saskaņā ar spēkā esošajiem normatīvajiem aktiem.
10.2. Visa Pušu rakstveida sarakste uzskatāma par saņemtu septītajā dienā pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm no pirmdienas līdz ceturtdienai no plkst. 8.00 līdz plkst. 17.00 un piektdien no plkst. 8.30 līdz plkst. 15.00.
10.3. Puses paziņo viena otrai par Līgumā norādīto pārstāvju maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju piecu darba dienu laikā no dienas, no attiecīgu apstākļu iestāšanās, nosūtot ierakstītu paziņojumu, kas kļūst par Līguma neatņemamu sastāvdaļu.
10.4. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
10.5. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
10.6. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
10.7. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
10.8. Puses vienojas, ka ar Līguma izpildi saistītos jautājumus risinās Pušu pārstāvji:
10.8.1. no Pasūtītāja puses: ..
10.8.2. no Piegādātāja puses: ..
10.9. Līguma pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejama visu pušu parakstīts Līguma formāts.
10.10. Līgumam ir pievienoti šādi pielikumi[footnoteRef:1]: [1:  Tiks pievienoti, slēdzot līgumu.] 

10.10.1. Līguma 1.pielikums "Tehniskā specifikācija".
10.10.2. Līguma 2.pielikums "Finanšu piedāvājums".

11. PUŠU REKVIZĪTI

*DOKUMENTS PARAKSTĪTS AR DROŠU ELEKTRONISKO PARAKSTU, KAS SATUR LAIKA ZĪMOGU


